b'\n_START_ARTICLE_\nKalsiumvetyfosfaatti\n_START_SECTION_\nOminaisuudet\n_START_PARAGRAPH_\nKalsiumvetyfosfaatti on valkoista kiinte\xc3\xa4\xc3\xa4 ainetta, joka usein esiintyy dihydraattinaan CaHPO\xe2\x82\x84\xc2\xb72H\xe2\x82\x820. Kidevedett\xc3\xb6m\xc3\xa4n yhdisteen alkeiskoppi on trikliininen ja kidevedellisen dihydraatin alkeiskoppi on monokliininen. Kalsiumvetyfosfaatti liukenee hyvin huonosti veteen ja hajoaa vesiliuoksissa. Hajoaminen fosforihapoksi ja hydroksiapatiitiksi tapahtuu oktakalsiumfosfaattiv\xc3\xa4lituotteen kautta.\n_START_SECTION_\nK\xc3\xa4ytt\xc3\xb6\n_START_PARAGRAPH_\nSuurin osa valmistetusta kalsiumvetyfosfaatista k\xc3\xa4ytet\xc3\xa4\xc3\xa4n fosforin l\xc3\xa4hteen\xc3\xa4 el\xc3\xa4inten rehuissa. Sit\xc3\xa4 k\xc3\xa4ytet\xc3\xa4\xc3\xa4n my\xc3\xb6s lannoitteissa, lasin valmistuksessa, muovien stabilisaattorina, hivenainevalmisteissa, hammastahnoissa ja t\xc3\xa4yteaineena l\xc3\xa4\xc3\xa4kevalmisteissa. Kalsiumvetyfosfaattia k\xc3\xa4ytet\xc3\xa4\xc3\xa4n elintarvikelis\xc3\xa4aineena s\xc3\xa4\xc3\xa4t\xc3\xa4m\xc3\xa4\xc3\xa4n happamuutta, stabilisaattoreina ja sulatesuolana kalsiumdivetyfosfaatin ja kalsiumfosfaatin tavoin. N\xc3\xa4ill\xc3\xa4 kolmella yhdisteell\xc3\xa4 on sama E-koodi E341.'